# Izaskun Alberdi Landaluze

Izaskun Alberdi Landaluze (Eibar, Gipuzkoa, 1991) biologoa, ilustratzailea, diseinatzaile zientifikoa eta irakaslea da. Izaki bizidunen inguruko zientziak erakartzen zuenez, biologia arloko ikasketak egin zituen. Betidanik marraztu izan du, hala ere zientzia eta ilustrazioa bide desberdinetatik bizi zituen. Gero, Ilustrazio Zientifikoko graduondoa egitean gustuko zituen bi kontzeptu horiek elkartzeko aukera eman zion eta NorArte Visual Science estudioan lan egiten hasi zen, zientzia-ilustratzaile eta diseinatzaile lanetan.
2025eko otsailaren 11n Emakume eta Neska Zientzialarien Nazioarteko Eguna ospatzeko Elhuyar Fundazioak eta Cristina Enea Fundazioak «Otsailaren 11 erakusleihoak» ekimenerako aukeratuak izan ziren 12 emakumeen ilustrazioen egilea da.

## Bizitza
### Formakuntza

Izaskun Alberdi Landaluze txikitan, eskolatik kanpo, marrazketa klaseetara joaten zen. Ikasten zuen bitartean, eskemak eta laburpenak modu bisualean egiten zituen, marrazkien bidez, baina sekula gero horretan arituko zela pentsatu gabe”.
Biologian graduatua eta Ilustrazio Zientifikoko unibertsitate-espezialista da Euskal Herriko Unibertsitateko (UPV/EHU) lehen promozioan. Biodibertsitatearen mundua sakonago ezagutzeko Biodibertsitatean eta Kontserbazioaren Biologian espezializatu zen Sevillako Pablo de Olavide Unibertsitatean egin zuen urtebeteko masterrean. Ikasten aritu zen urte horretan, nektarrean zeuden legamiak eta landatze-polinizatzaile interakzioan zuten garrantzia ikertzeko aukera izan nuen, ‘Doñanako Estazio Biologikoa’ izeneko Ikerketa Zentroan.
Aldi berean, betidanik gustatu izan zaio marraztea, eta ikasten ari zela, zientziaren komunikazioan eta dibulgazioan irudiek zein diseinu onek zuten garrantziaz jabetu zen. Apurka-apurka gai horiekiko zuen interesa handituz joan zen, eta aukera izan zuenean Ilustrazio Zientifikoaren Graduondokoa egin zuen. Harrezkero ilustrazio eta diseinuak egiten ari da zientziak esparru ezberdinetan duen eragina hobetzeko helburuarekin.

## Lan ibilbidea
### Biologo

Profesionalki, biologiaren hainbat arlotan aritu da, Euskal Herriko Kostaldeko Geoparkeko gidari zein ikerketa teknikari jardun du.

### Ilustratzaile

Graduondoko ikasketak bukatu zituenean, Vega Asensio Herrerok sortutako NorArte Visual Science estudioan hasi zen lanean. Lankide ditu, bera legez, ilustratzaile eta diseinatzaile zientifikoak diren Ana Madinabeitia Olabarria eta Vega Asensio Herrero. NorArte Visual Scienceren parte da 2018tik eta irakasle Euskal Herriko Unibertsitateko (EHU) Ilustrazio Zientifikoko Graduondoan.
Bezeroek eskatutako ilustrazio zientifikoak egiteaz gain, ikastaroak eta tailerrak ere ematen ditu. Hezkuntzan, Ilustrazio Zientifikoko Graduondoan eskolak eman ditu. Horrez gain, ikastaroak ere ematen ditu, bai zientzialarientzat, bai marrazketa-zaleentzat. Zientzialariei, tresnak ematen dizkie, eduki zientifikoa irudien bitartez hobeto azaltzeko, diseinu grafikoko jarraibideei esker, gauza erakargarriagoak eta bisualagoak egiten laguntzen dute eta. Gazteekin, berriz, ilustrazio tradizionaleko tailerrak izaten dira. Marrazketa modu ona da inguruko biodibertsitatea ezagutzeko. Gehinontzat inguruan ditugun animalia eta landare asko ezezagunak dira, eta, marrazteko, arreta handia jarri behar da eta ondo aztertu behar da. Beraz, Alberdiren esanetan, marrazketa modu ona da lekuko biodibertsitatea ezagutzera bultzatzeko.
Besteak beste, Bergarako Laboratorium museoan, Elhuyarrek antolatutako Bizilabe tailerretan, eta EHUren Zientzia Astean eman ditu ikastaroak.
Ikerketa-taldea eta ikerketa-lerroei buruz hauxe esan zuen:
   Gure egunerokotasunean ikertzaile desberdinekin elkartzen gara, beraien ikerketaren datu eta emaitzak modu eraginkor eta bisualago batean ipintzeko egiten baitugu lan. Horrek ikerketa ibilbide desberdin eta oso interesgarriak ezagutzera eramaten gaitu.

## Erreferentziak

* 1 2 3 4 Kaiera, Zientzia. (2021-05-07). «Izaskun Alberdi, zientzia-ilustratzailea: “Batzuetan ezustekoak hartzen ditut, eta asko asebetetzen naute”» Zientzia Kaiera (Noiz kontsultatua: 2025-02-12).
* 1 2 3 4 (Gaztelaniaz) Izaskun Alberdi Landaluze – Ikertzaileen gaua. (Noiz kontsultatua: 2025-02-12).
* 1 2 «Bizilabeko gazteek ikertzailea izan dute bisitan» Bizilabe (Noiz kontsultatua: 2025-02-12).
* 1 2 3 4 (Ingelesez) «EQUIPO» Norarte Visual Science (Noiz kontsultatua: 2025-02-12).
* 1 2 3 Izaskun Alberdi Landaluze | BPTD Makers. (Noiz kontsultatua: 2025-02-12).

## Kanpo estekak

* Datuak: Q132237000